fMRI skänneritesse surutud katseisikutele  näidatigi mainitud videoklippe. Andmete analüüsimisel uuriti, kas on võimalik varajase auditiivse korteksi aktiivsusmustritest välja lugeda, missugust videot katseisik parajasti näeb. Tuletame meelde, et videod olid hääletud, seega pidi igasugune vastavates aktiivsusmustrites olev informatsioon tulenema visuaalsest stimulatsioonist. Selgus, et tõepoolest - auditiivsest korteksist on võimalik välja lugeda, millist videot katseisik parajasti vaatab. See tähendab, et auditiivse korteksi aktiivsusmustrites peab olema informatsiooni, mis on spetsiifiliselt seotud ühe või teise pelgalt visuaalse videoklipiga. Ega seda nii raske uskuda ei olegi - vaadates helita, kuidas haamer naela seina lööb, võime ju vahel justkui tõepoolest ka haamrilööki kuulda. Sarnasel fenomenil põhineb ka niiöelda virtuaalne juuksur, mis meie blogis mõnda aega tagasi väga populaarne oli. Lõppude lõpuks tähendavad need tulemused seda, et varajases auditiivses korteksis ole esindatud mitte see informatsioon, mis tuleb sisendi poolt (sest antud juhul sisend puudus), vaid see, mida me teadvuslikult kogeme.